જયશ્રી જ્યારે આઠમા ધોરણમાં આવી ત્યારે તો યૌવના થઇ ગયેલી ત્યારે આવા એક ફાધર્સ ડે પર સવારના પહોરમાં એ પપ્પાના રૂમમાં ગઈ અને પપ્પાના ચરણ સ્પર્શ કરી બોલી *હેપ્પી ફાધર્સ ડે* અને એણે પપ્પાના હાથમાં એક ચિત્ર મૂક્યું જે એણે પોતે બનાવેલું પપ્પાએ જોયું તો એ ચિત્ર જોઈ આંખમાંથી આંસુ આવી ગયા એણે દોરેલું *દીકરી પરણીને સાસરે જતી વખતે પપ્પાને ભેટી રોતી હતી. * જય કહે બેટા તારે હજી ઘણા વર્ષ મારી સાથે જ રહેવાનું છે અને અત્યારથી મને માનસિક રીતે તૈયાર કરશ ?* જયશ્રી કહે આતો મને મન થયું કારણ મને ખબર છે આ ક્ષણ તમે નહિ જીરવી શકો એટલે અત્યારથી તમારું મન મજબુત કરું છું, મને વિચાર કાલે આવ્યો જ્યારે મમ્મીએ કહ્યું કે હવે રસોઈને બીજા ઘર કામ શીખવા માંડ થોડા વર્ષમાં તારે સાસરે જવાનું આવશે ત્યારે શીખેલું કામ લાગશે, એ વખતે મને તમારો વિચાર આવ્યો અને થયું કે મારા પપ્પાનું શું થશે? એટલે આ કર્યું પપ્પા પ્લીઝ રોવો નહિ. આવી રીતે દર વર્ષે જયશ્રી પપ્પાને આશ્ચર્ય જનક ભેટ જ આપે અને પપ્પા ભાવ વિભોર થઇ જ જાય. હવે ચિત્ર નહોતી આપતી પણ પપ્પાને બહુ જ ગમતી વસ્તુ લાવીને ભેટ આપે જે પપ્પા પોતાને ગમતી વસ્તુ પોતાના માટે ખરીદી લાવે નહિ એ જયશ્રી પપ્પાએ આપેલા પૈસામાંથી બચત કરી લઇ આવે. આવી રીતે લગ્ન થયા ત્યાં સુધી કરતી રહી.